**Când mi-e dor**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când mi-e dor de tine

Mă rostesc singură

Ca pe un cuvânt

Pe care ți l-aș

Fi spus șoptit-

Într-un moment de stângăcie,

Sau într-o pală amețită

De vânt....

Când mi-e dor de tine

Privesc în ochii

Aceia în

Care ne-am îmbrățișat

Prima oară,

Ochii aceia pe care

I-am iubit atât de mult,

Negrăit, neștiut,

Nesocotit...

Ochii aceia

Umbriți de lumini,

În culori de pământ-

Pe care pe veci

Acum i-am pierdut...

Când mi-e dor de tine,

Gura îmi seacă

De orice suspin,

De orice suflare

Care să te mai strige

Pe tine-

Frumosul meu

Haos de clipe

Agile...

Și știu că iubesc

Ca și când n-aș iubi,

Și știu ca mă leg

De uitări inutile...

Dar jur că mi-e dor

Și de dorul de tine...